Thai Cave Rescue

Thai Cave Rescue (; "Tham Luang: Misi Harapan") ialah siri drama 6 episod yang diterbitkan oleh Netflix, diarahkan oleh Kevin Tancharoen dan Nattawut Poonpiriya. Ia dikeluarkan pada 22 September 2022. Di Thailand, siri ini juga disiarkan di Saluran 3 tempatan.

Jalan cerita 
Siri ini berdasarkan peristiwa penyelamatan gua Tham Luang yang berlaku di Taman Negara Tham Luang-Khun Nam Nang Non pada bulan Jun-Julai 2018, di mana 12 orang ahli pasukan bola sepak remaja Wild Boars dan penolong jurulatih mereka diselamatkan daripada sistem gua Tham Luang Nang Non yang dibanjiri air.

Pelakon 
 Papangkorn Rerkchalermpoj sebagai Jurulatih Eak
 Thaneth Warakulnukroh sebagai Gabenor Narongsak Osottanakorn
 Supakorn Kitsuwon sebagai Saman Gunan
 Bloom Varin sebagai Kolonel Bhak Loharjun
 Urassaya Sperbund sebagai Kelly, pakar hidrologi Thai-Amerika
 Manassanan Panlertwongsakul sebagai Pim, seorang renjer taman
 Christopher Stollery sebagai Rick Stanton
 Nicholas Farnell sebagai John Volanthen
 Rodger Corser sebagai Richard Harris
 Damon Herriman sebagai Craig Challen
 Nicholas Bell sebagai Vern Unsworth
 Arisara Wongchalee
 Tassarin Punphae
 Kenneth Won sebagai Jirasak, seorang ahli geologi

Dua belas ahli pasukan bola sepak Wild Boars dimainkan oleh Pratya Patong, Songpol Kantawong, Chakkapat Sisat, Thanawut Chetuku, Teeraphat Somkaew, Thanaphong Kanthawong, Thanapat Phungpumkaew, Aphisit Yookham, Watcharaphol Puangsawan, Thapanot Huttapasu, Apisit Saengchanke, dan Apisit Saengchanke.

Produksi 
Pada 2019, Netflix menerima hak daripada 13 Tham Luang Company Limited, sebuah syarikat yang ditubuhkan untuk mengawasi hak cerita ahli-ahli pasukan bola sepak Wild Boars yang diselamatkan, untuk menghasilkan siri ini. Walaupun terdapat beberapa filem yang dihasilkan berkaitan peristiwa itu, Thai Cave Rescue adalah satu-satunya produksi yang diberikan akses kepada ahli Wild Boars, dan memaparkan perspektif mereka tentang pengalaman pahit mereka.

Pada 23 Ogos 2021, pasukan produksi siri tiba di Tham Luang-Khun Nam Nang Non di Wilayah Chiang Rai untuk membuat persiapan penggambaran. Penggambaran telah dijalankan di rumah sebenar ahli-ahli pasukan dan di dalam gua itu sendiri.

Rujukan

Pautan luar 
 

Drama Thailand